Sefton (borough)
<s>Sefton je metropolitanski borough od 273,707 stanovnika na sjeverozapadu Engleske u Grofoviji Merseyside.</s>

<s>Geografske karakteristike</s>

<s>Sefton se proteže duž obale Irskog mora, od estuarija rijeke Ribble na sjeveru do estuarija Rijeke Mersey na jugu, neposredno sjeverno od Liverpoola.</s><s>To je pretežno industrijsko -  stambeni kraj, ali ima i poljoprivrednih zona.</s>

<s>Unutar borougha leže gradovi; Maghull, Bootle, Crosby, Formby i Southport.</s>

<s>Administrativni centri borougha su Bootle i Southport.</s>

<s>Borough je poznat po hipodromu Aintree u kom se održavaju konjičke utrke u steeplechasu - Grand National, školi za dječake iz 1620. i školi za djevojčice iz 1888.</s>

<s>Obalne dine koriste se kao igrališta za golf, kao što je to slučaj kod igrališta u Southportu - Royal Birkdale.</s>

<s>Historija</s>

<s>Ime je dobio po parohiji Sefton, sjedištu porodice Molyneux (kasnijih Earlova od Seftona) koji su bili feudalni gospodari tog kraja od 12. vijeka nadalje.</s>

<s>Metropolitanski borough Sefton formiran je nakon administrativne reforme zemlje 1. aprila 1974. ujedinjenjem dotadašnih borougha Bootle i Southport iz Lancashira sa boroughom Crosby, uz urbane distriktea Formby i Litherland i dio ruralnog distrikta West Lancashire.</s>

<s>Rast Liverpoola krajem 18. vijeka uzrokovao je razvoj tog kraja.</s><s>Dokovi liverpoolske luke postepeno su se proširili na sjever prema Bootleu, gdje se danas nalazi većina dokova Merseysida, uključujući Kraljevski dok Seaforth i kontejnersku luku.</s><s>Uz dokove su izrasli i povezani industrijski pogoni, poput mlinova i rafinerija, ali i kojekakve tvornice koje nisu imale nikakvu povezanost sa lukom.</s><s>Bootle je također postao važan financijsko - administrativni centar.</s>

<s>Izgradnja željezničke pruge Liverpool-Southport 1850. utjecala je na cijelu obalnu regiju.</s><s>Liverpoolski trgovci počeli su graditi svoje domove po Crosbyu, Formbyu i Southportu, na kraju je cijeli obalni pojas postao popularna stambena zona.</s>

<s>Southport se krajem 19. vijeka razvio u ljetovalište , pa je danas turizam važan za privredu Seftona.</s>

<s>Izvori</s>

<s>Vanjske veze</s>

<s>Sefton Council</s>

<s>Administrativna podjela Engleske
Merseyside</s>

